b'\n_START_ARTICLE_\nMuta\n_START_SECTION_\nZgodovina\n_START_PARAGRAPH_\nNa Spodnji Muti so na\xc5\xa1li ostanke rimske ceste. Naselje je bilo omenjeno leta 1302 kot trg; po letu 1490 sta od \xc5\xbeupnijski cerkvi zrasla gradova, po 1606 se je v Zgornjo Muto preselila mitnica iz doline. Naselje in promet iz Koro\xc5\xa1ke na \xc5\xa0tajersko je do 16. stol. nadziral in varoval grad nad reko Bistrica. Tedaj razvaljeno trdnjavo so plemi\xc4\x8di zapustili in se preselili v mestno gra\xc5\xa1\xc4\x8dino Kienhofen v Zgornji Muti. Stavbo iz 1510 so pogosto prenavljali in ima zdaj bidermajersko okrasje. V Zgornji Muti sta med drugim \xc5\xa1e cerkev sv. Marjete z baro\xc4\x8dno \xc4\x8debulasto z zaklju\xc4\x8denim zvonikom pred vhodom in manj\xc5\xa1i vodni stolp, zgrajen leta 1927 za izbolj\xc5\xa1anje oskrbe z vodo.\n_START_SECTION_\nKova\xc5\xa1ki in gasilski muzej\n_START_PARAGRAPH_\nMuzej so odprli leta 1973 v po\xc4\x8dastitev 400-letnice kova\xc5\xa1ke tradicije v dolini reke Bistrice. V njem so kova\xc5\xa1ko-livarska, etnolo\xc5\xa1ka in kulturno-zgodovinska zbirka, leta 1975 pa so skupaj s Koro\xc5\xa1ko gasilsko zvezo odprli gasilski muzej. Kova\xc5\xa1ko-livarska tradicija je predstavljena z dokumentarnim gradivom in originalnim orodjem. Prikazane so posamezne faze postopka izdelave motik, vil in lopat. Na ogled je maketa vodnega kolesa-repa\xc4\x8da. Raznovrstne predmete za predstavitev etnolo\xc5\xa1kega dela so zbrali v za\xc4\x8detku sedemdesetih  let, zbirka pa je izvorno vezana na hribovske kraje in saselke v okolici Mute. Predstavljeni so predmeti vsakdanje rabe in kme\xc4\x8dko orodje s konca 19. in prve polovice 20.stol. Gasilski muzej  je v sklopu muzeja na Muti je od skromnega za\xc4\x8detka z razstavo gasilskih vozov napredoval v osrednji gasilski muzej za Koro\xc5\xa1ko, kjer so poleg razli\xc4\x8dnih tipov prevoznih sredstev ogled \xc5\xa1e gasilske \xc4\x8drpalke, brizgalne, praporji in zastava, gasilske uniforme, \xc4\x8delade, druga gasilska za\xc5\xa1\xc4\x8ditna oprema in drugo. Del zbirk je tudi postavitev na prostem-skansen v okoli\xc5\xa1kem parku, v katerem so predstavljeni ve\xc4\x8dji delovni stroji iz mu\xc4\x8dke kova\xc4\x8dije ("\xc5\xa1tanca",vitel,\xc5\xbeerjav,vodno kolo).'